CELEX: E1994A1231(02)
Language: da
Date: 1992-05-02 00:00:00
Title: PROTOKOL 1 om EFTA-Tilsynsmyndighedens opgaver og beføjelser, som under anvendelse af protokol 1 til EØS-aftalen følger af de i bilagene til aftalen omhandlede retsakter

Avis juridique important

|

E1994A1231(02)

PROTOKOL 1 om EFTA-Tilsynsmyndighedens opgaver og beføjelser, som under anvendelse af protokol 1 til EØS-aftalen følger af de i bilagene til aftalen omhandlede retsakter  

EF-Tidende nr. L 344 af 31/12/1994 s. 0008 - 0009

PROTOKOL 1 om EFTA-Tilsynsmyndighedens opgaver og beføjelser, som under anvendelse af protokol 1 til EØS-aftalen følger af de i bilagene til aftalen omhandlede retsakter UNDER HENVISNING TIL EØS-aftalen, særlig protokol 1,IDET DET TAGES TIL EFTERRETNING, at punkt 4, litra d), og punkt 5 i protokol 1 til EØS-aftalen indeholder henvisninger til EFTA-Tilsynsmyndigheden og Det Stående Udvalg,IDET DET YDERLIGERE TAGES TIL EFTERRETNING, at der i punkt 4, litra d), i protokol 1 til EØS-aftalen henvises til procedurer, som EFTA-staterne indbyrdes fastlægger,UD FRA DEN BETRAGNING, at det, for at de i bilagene til EØS-aftalen omhandlede retsakter kan anvendes korrekt, er nødvendigt, at EFTA-staterne indbyrdes fastlægger opgaver svarende til dem, som tilkommer Europa-Kommissionen, og som under anvendelse af protokol 1 til EØS-aftalen enten skal udføres af EFTA-Tilsynsmyndigheden eller Det Stående Udvalg, og at fastlægge de procedurer, EFTA-staterne skal anvende indbyrdes til det formål.Artikel 11. I tilfælde, hvor de i bilagene til EØS-aftalen omhandlede retsakter indeholder bestemmelser om procedurer, i henhold til hvilke Europa-Kommissionen:a) informerer en medlemsstat om, hvorvidt en forsigtighedsforanstaltninger eller en beskyttelsesforanstaltning truffet af en medlemsstat var begrundetb) skal konsulteres af en medlemsstat, før denne indrømmer eller garanterer en fritagelse eller undtagelse fra en bestemmelse i en retsaktc) inden en fritagelse eller undtagelse fra en bestemmelse i en retsakt indrømmes eller garanteres af en medlemsstat kan godkende eller tillade, at den pågældende stat gør det og om nødvendigt anfører de vilkår, tilladelsen gives på, eller fastsætter detaljerede regler for gennemførelsen herafd) om nødvendigt holder samråd med de pågældende medlemsstater eller deres kompetente myndigheder, navnlig med henblik på at bilægge uoverensstemmelser og tvister og i givet fald foreslå hensigtsmæssige løsningere) med hensyn til dyre- og plantesundhed- foretager eller lader foretage vurderinger, undersøgelser og kontrol på stedet- kan udstede godkendelser og lignende eller fremsætte henstillinger vedrørende planer, programmer, nødvaccinationer, risikoområder mv.- udarbejder lister, såsom lister over eksperter, godkendte områder og godkendte bedrifter, og i givet fald sender dem til medlemsstaternef) med hensyn til veterinæranliggender- kan vedtage relevante foranstaltninger i tilfælde af tvisterg) med hensyn til tekniske forskrifter, standarder, prøvning og certificering- informerer medlemsstaterne om nationale tekniske specifikationer, som antages at være i overensstemmelse med de væsentlige sikkerhedskrav, og i givet fald indleder procedurer, når den finder, at en sådan antagelse om overensstemmelse må trækkes tilbageh) med hensyn til foderstoffer- kan afgøre, om visse betingelser er opfyldti) med hensyn til energi- gennemfører de procedurer, der er fastlagt i fællesskabsrettenj) med hensyn til indkøb- kan anmode medlemsstaterne eller deres kompetente myndigheder om oplysninger og/eller fastlægger arten af de yderligere statistiske oplysninger, der måtte være nødvendige- kan udarbejde lister over de kategorier af virksomhed eller tjenesteydelser, den anser for omfattet af en udelukkelse- fastlægger betingelserne for de kontraherende parters meddelelse af resultaterne af en kontraktindgåelsesproceduredisse og lignende opgaver skal for EFTA-staternes vedkommende varetages af EFTA-Tilsynsmyndigheden i henhold til de procedurer, der er fastlagt i de omhandlede retsakter.2. Hvis Europa-Kommissionen pålægges andre lignende opgaver, varetages de tilsvarende opgaver også af EFTA-Tilsynsmyndigheden.Artikel 21. EFTA-Tilsynsmyndigheden modtager de oplysninger, som en EFTA-stat eller en kompetent myndighed i henhold til EØS-reglerne skal forelægger den, og videregiver disse oplysninger til Europa-Kommissionen.2. EFTA-Tilsynsmyndigheden modtager desuden tilsvarende oplysninger fra Europa-Kommissionen med henblik på formidling til EFTA-staterne eller deres kompetente myndigheder.Artikel 3Når Europa-Kommissionen i henhold til en i bilagene til EØS-aftalen omhandlet retsakt, der indeholder de i artikel 1 anførte procedurer, skal fremlægge et udkast til en foranstaltning, der skal træffes, for et EF-udvalg eller på anden måde konsultere et sådant udvalg, konsulterer EFTA-Tilsynsmyndigheden i henhold til de tilsvarende procedurer, der fastlægges af Det Stående Udvalg, et eventuelt tilsvarende udvalg, der er oprettet eller udpeget i overensstemmelse med aftalen om EFTA-staternes Stående Udvalg.Artikel 4EFTA-Tilsynsmyndigheden udarbejder, medmindre andet er aftalt med Europa-Kommissionen, sideløbende med Europa-Kommissionen de relevante rapporter, vurderinger eller lignende for EFTA-staternes vedkommende i de tilfælde, som under anvendelse af punkt 5 i protokol 1 til EØS-aftalen følger af de i bilagene til aftalen omhandlede retsakter, og som ikke direkte vedrører Det Stående Udvalgs opgaver, der er fastlagt i protokol 1 til aftalen om EFTA-staternes Stående Udvalg. EFTA-Tilsynsmyndigheden konsulterer og udveksler meninger med Europa-Kommissionen under udarbejdelsen af deres respektive rapporter, hvoraf der sendes kopier til Det Blandede EØS-Udvalg.